Miskolctól 15 km-re gyermekorvosi praxis eladó
Izraeli megkezdheti az orvosi marihuána exportját
Hírek 2019.01.28	Forrás: MTI
A helyi gyógyszeripar is a világ élvonalában van az orvosi célú marihuána kutatásában.
Az izraeli kormány engedélyezte az Izraelben termelt orvosi marihuána és az ebből származó termékek exportját - jelentette a Jediót Ahronót című újság honlapja, a ynet vasárnap. Az orvosi célú marihuána, illetve az ebből készített gyógyszerek és gyógyhatású szerek az előzetes számítások szerint évente négymilliárd sékel (közel 320 milliárd forint) bevételt hozhatnak az országnak.
A döntés előfeltétele volt, hogy egy hónappal ezelőtt a kneszet elfogadta a kábítószerellenes törvény módosítását, és megnövelte a rendőrség hatalmát ebben a kérdésben. Az új szabályozás szerint Izrael azon országoknak adhat el marihuánából készített termékeket, amelyek engedélyezték az efféle szerek alkalmazását a gyógyászatban.
Már 2017 nyarán az orvosi marihuána exportját javasolta egy tárcaközi bizottság, de Gilád Erdán belbiztonsági miniszter akkor ellenezte a megállapításokat, mert szerinte Izrael még nem volt felkészülve ennek a "veszélyes szernek" a külföldi eladásából származó következményekre. (MTI/Kallos Bea)